ཞི༽༧གོང་ས་མཆོག་ཕྱིར་བོད་དུ་ཕེབས་རྒྱུ་དང་བོད་རང་དབང་།འདི་གཉིས་ཀ་ཧ་ཅང་གསལ་བོ་རེད།དང་པོ་དེས་དེང་སྐབས་བོད་ཁམས་དབང་བསྒྱུར་མཁན་རྒྱ་ནག་དེང་གཞུང་ལ་མི་འདོད་པའི་སེམས་པ་མངོན་འདུགནང་སྒོས་སུ།ཉེ་བའི་ལོ་ཤས་སུ།ཏཱ་ལའི་བླ་མ་མཆོག་རྒྱ་ནག་དེང་གཞུང་གི་མཚན་དམོད་བྱེད་ཡུལ་མི་སྣ་རུ་གྱུར་ཡོད་ལ།དྲིལ་བསྒྲགས་ཡིག་ཆ་དང་རྒྱ་ནག་གཞུང་གི་མགྲིན་ཚབ་སྨྱན་བྱད་ཁག་ཏུ་དམའ་འབེབས་བརྙས་བཅོས་དང་མཐོང་ཆུང་བྱས་དང་བྱེད་ཀྱིན་པ་མ་ཟད།ད་དུང་བོད་མི་རིགས་ནང་ཁུལ་དུ་སེམས་སྒྱུར་སློབ་གསོ་སྤེལ་ནས་བཙན་ཤེད་ཀྱིས་བསམ་བློ་བཅོས་བསྒྱུར་ཆེད་རྒྱལ་གཅེས་ཆོས་གཅེས་ལ་སོགས་པས་མཚོན་པའི་མཚུངས་སྒྱུར་དང་བླུན་སྒྱུར་གྱི་སློབ་གསོ་བསྟུད་མར་སྤེལ་གྱིན་ཡོད།དེའི་རྐྱེན་གྱིས།བོད་མི་ཚོས་༧གོང་ས་མཆོག་ཕྱིར་རང་ཡུལ་བོད་དུ་ཕེབས་རྒྱུར་འབོད་སྐུལ་བྱས་པ་དེ་ནི་རྒྱ་ནག་དེང་གཞུང་ལ་ངོ་རྒོལ་བྱས་པ་གདོན་མི་ཟ།